Resultate vir Optimum Steenkoolmyn
Mynbou 17 September 2019 07:45
Maatskappye 12 Maart 2018 14:08
Gupta-firmas sonder ’n bank – wat nou?
Mynbou 07 Maart 2018 12:49
Mynbou 07 Maart 2018 07:45
Energie 23 Februarie 2018 12:08
Atul en kie moet kom antwoord oor transaksie Versindaba » Blog Archive » Wicus Luwes. Bysake, bywoorde en bygelowe
Monday, September 14th, 2015 | Binneblik, Wicus Luwes.
8 Kommentare op “Wicus Luwes. Bysake, bywoorde en bygelowe”
Briljant gedoen, Wicus! Dankie hiervoor.
September 14th, 2015 at 8:29 pm
Alberta is in Kanada en nie in die VSA nie. Ek dink mens moet glansganse soos Patti Smith se opinies oor enigiets, ook immunisasie en GMOs, met groot lepels sout neem. Sy verwys waarskynlik na neonikotienoiëdes (ek hoop die deelteken is op die regte plek) wat volgens sommige verantwoordelik is vir byesterftes. Dit is glad nie die geval nie. Australië byvoorbeeld gebruik hierdie gifstof by die lorrievrag maar geen sodanige sterftes is al daar aangemeld nie. Sien ook:
September 15th, 2015 at 6:14 am
Dankie Louis en Leon vir die lees! Ai tog, ek het Speurdersersant Demosthenes H. de Goede op ‘n dwaalspoor geplaas. Dankie vir die by-komende inligting! Dit gebeur as hierdie boytjie van die ‘Free States’ oor die regte ‘States’ probeer skryf. Ek het die verwysings na Amerika nou verander. Ek is al klaar besig om die web-skakels te lees – dankie daarvoor!
September 15th, 2015 at 11:17 am
Wicus, dit is inderdaad so dat die by in die ou Griekse en Midde-Oosterse beskawings rondom die Egeïese See ‘n heilige insek was. Goue plate waarop bye afgebeeld is, is byvoorbeeld ontdek op die eiland Rhodos. En ja, die by was vir dié mense ‘n mitologiese brug tussen die fisieke wêreld en die onderwêreld. Maar dit gaan nog verder. Die ou Grieke het die welsprekendheid van Plato en Aristoteles verbind aan die volgende beeld: hulle lippe is met heuning gesalf. Ook Achilles en Pytagoras is as kinders met heuning grootgemaak. Vergilius noem heuning “die gawe van die hemel” en die Griekse naam Meropee beteken iets soos heuninggesig. As die by vandag uit die natuur moet verdwyn, word daar op literêre gebied ‘n gat geslaan in die basis van amper alle beskawings. Kom ons probeer dit liewers in stand hou.
my Swazi engel
– o hemelse vallei –
is ’n klein imker
in ’n blou bikini
teepot in die hand
kom sy aangevlieg
om vir my
heuningtee en lief
woorde in te skink
ek verdrink in
bo haar hoë jukbene
tussen hemel & Hades
zoem haar reuse byekorf
heet Meropee –
ek zoem soet woorde
want sy salf my lippe
met heuning & tee
uit AMALGAAM (2015)
Wat bydra tot my bykommernis, is nie net die gif waarvan Patti Smith nagmerrie kry nie, maar ook al die elektroniese seine wat die lug bestuif. Is ons bysinnig genoeg?
Wicus die enigste rede waarom ek weet waar Alberta is, is omdat dit ons buurprovinsie is. :-).
Carina, pragtige gedig. Ek het daardie mitologie / kultuurskatte raakgelees en hier en daar ‘n prent of afbeelding gesien. Dit het definitief ‘n onderliggende vrugbaarheid-tema. Ek wonder sommer wat die konneksie (indien enige) met die vrugbaarheid en die natuurlike en onderwêreld sou wees. Ek wonder of dit dalk iets met Ra, as songod, wat in die aand sterf en dan in die oggend uit die doderyk terugkeer te doen kan hê.
Waldemar, as ek die kolonie-ineenstorting reg verstaan, het dit meer te doen met meite wat die bye laat vrek. Ek het maar Patti se stelling as ekstra aspek bygewerk. Wat die elektroniese seine betref, dreun baie selfoontorings en ander senders soos bye waar ‘n mens gaan. Ek is seker dit moet ‘n invloed op ons as mens hê.
As bylaag kan ek maar net weer opmerk dat die manipulasie van die natuur onverwagse gevolge kan hê. Die bye moet nie as ‘n bysaak gesien word nie, maar as ‘n hoofsaak.
Daar is geen bewyse dat die elektromagnetiese radiasie wat deur selfoontorings (of selfone self) uitgestraal word enige effek hoegenaamd op menslike gesondheid het nie. Daar is ook geen teoretiese oorwegings wat daarop dui nie – die teendeel in der waarheid.